《地瓜行》
清代·施士升

葡萄绿乳西土贡，荔支丹实南州来。此瓜传闻出吕宋，地不爱宝呈奇材。

有明末年通舶使，桶底缄藤什袭至。植溉初惊外域珍，蔓延反作中邦利。

白花朱实盈郊原，田夫只解薯称番。岂知糗粮资甲货，唪唪可比蹲鸱蹲。

海隅苍生艰稼穑，惟土爱物补硗瘠。不得更考范氏书，丰年穰穰满阡陌。

作者简介：施士升，道光年间（1821～1850）台湾县人，生员。